অর্থঃ আমি প্রখ্যাত এক বাংলাদেশী এবং মক্তিযুদ্ধের কঠোর সমর্থককে এ বিবরণটি পড়তে বলেছিলাম এবং তার অভিমত জানাতে বলেছিলাম।তিনি আমাকে বললেন,এটি মিথ্যা। তার অভিমত,মাথার চুল দিয়ে লোহার রডের সাথে মেয়েদেরকে দিনের পর দিন লটকিয়ে রাখার বিষয়টি বিজ্ঞানের স্বাভাবিক রীতিকেও অস্বীকার করে।তার জবানবন্দীতে যে মারাত্মক সমস্যা রয়েছে সেটি যে কোন যুক্তিবাদী মানুষের কাছেই সুস্পষ্ট। এবং যার নামে এ কথাগুলো লেখা হয়েছে সে লিখতে-পড়তে পারেনা। রাজারবাগ কোন বিচ্ছিন্ন এলাকা নয়, রাজধানীর মধ্যে এর অবস্থান। হাতে বই,গায়ে গহনা -এমন স্কুল ছাত্রীদের ট্রাক ভর্তি করে নিয়ে আসা,তাদেরকে উলঙ্গ করা,প্রকাশ্যে ধর্ষণ করা,উলঙ্গ মেয়েদেরকে সারিবদ্ধ ভাবে বারান্দায় রাখা,মাথার চুলদিয়ে তাদেরকে লোহার রডের সাথে লটকিয়ে রাখা –এগুলো পশুবৎ।এ বর্ণনার মধ্য দিয়ে যা প্রকাশ পায় তা হলো কুৎসিত পুরুষ-মনের উদ্ভট কল্পনা,কোন নারীর স্বচোখে দেখা জবানবন্দী নয়। এবং রাজারবাগে ৯ মাস ধরে এই মহিলাটিই যে ছিল একমাত্র বাঙ্গালী এবং একমাত্র ঝাড়ুদার ছিল -বিশ্বাস করা যায় না সে দাবীটিও।” একটি মিথ্যা বললে অনেকগুলি মিথ্যা বলতে হয় সেটি প্রমাণ করতে। সেটিই প্রকান্ড ভাবে হয়েছে বাংলাদেশের ইতিহাস রচনার ক্ষেত্রে। যেমন হয়েছে ৩০ লাখ মানুষ নিহত হওয়ার মিথ্যাটি প্রমাণ করতে,তেমনি হয়েছে তিন লাখ নারী ধর্ষিতার বিষয়টি প্রমাণ করতে। আর এভাবে ইতিহাসের বইতে স্তুপীকৃত করা হয়েছে বিশাল আবর্জনা। রাবেয়া খাতুনের সে অবিশ্বাস্য জবানবন্দীটি তাই ঐতিহাসিক দলীল রূপে স্থান পেয়েছে “বাংলাদেশের মুক্তিযুদ্ধের ইতিহাস” নামক গ্রন্থে । এবং সেটি করা হয়েছে জনগণের কষ্টার্জিত রাজস্বের অর্থে।